Ego Theobaudus de Barro, dominus Chanloti, notum fieri volo, præsentem cartulam inspecturis, me dedisse Deo et ecclesie Pontiniaci, ubi mihi sepulturæ locum elegi, in perpetuam elemosinam, pro salute animæ meæ et parentum meorum, duos modios bladi unum frumenti et alterum avenæ, concedentibus et laudantibus uxore meæ Margarite, et filiabus meis Petronilla et Agna, reddendos annuatim in grangia mea de Chamlot, in octavis Omnium-Sanctorum. Quod si casu aliquo in predictæ grangiæ persolvi non possunt, in grangia de Mersi persolvantur, ut inde procurationem conventus accipiat, cum die anniversarii mei memoriam fuerit coram Deo. Ut, autem, hoc donum ratum inconcussum maneat in perpetuum, sigilli mei auctoritate præsentem cartulam confirmavi. Actum, anno Incarnationis dominicæ Mº CCº quarto.